מרגרט טייזאק

מרגרט מוד טייזאק (CBE) (באנגלית: Margaret Maud Tyzack; ‏9 בספטמבר 1931 - 25 ביוני 2011) הייתה שחקנית בריטית. טייזאק נולדה באסקס שבאנגליה. היא בתם של דוריס ותומאס אדוארד טייזאק. גדלה בווסט האם (כיום חלק מלונדון רבתי). למדה בבית הספר לבנות "סט. אנג'לה אורסולין" בניוהאם, והיא בוגרת האקדמיה המלכותית לאמנות הדרמה (RADA). טייזאק נודעה בזכות תפקידיה הקלאסיים על במת התיאטרון. ב-1962 היא הצטרפה לרויאל שייקספיר קומפני. בסוף שנות השבעים של המאה ה-20 שיחקה במשך שלוש שנים בסטראטפורד, אונטריו וגילמה את דמותה של גברת אלבינג במחזה "רוחות" מאת איבסן, המלכה מרגרט במחזה ריצ'רד השלישי ואת הרוזנת של רוסִייוֹן במחזה "סוף טוב הכל טוב". ב-1982 קיבלה טייזאק את פרס אוליבייה על תפקידה כמרתה בהפקה מחודשת של "מי מפחד מווירג'יניה וולף?". היא החליפה בתפקיד את ג'ואן פלורייט שהייתה חולה. ב-1987 הופיעה בסרט "זקוף ת'אוזן". ב-1991 זכתה בפרס טוני על הופעתה במחזה "Lettice and Lovage" מאת פיטר שאפר, בו הופיעה לצידה של מגי סמית' גם בלונדון וגם בהפקות בברודוויי. איגוד השחקנים האמריקאי סירב בתחילה לאשר לטייזאק להופיע בהפקה הניו-יורקית, אולם סמית' סרבה להופיע בלעדיה, בגלל הכימיה שקיימת ביניהן על הבמה. ב-2008 זכתה לשבחים על משחקה כמרת סט. מוהם ב-"The Chalk Garden" מאת אניד בגנולד (Enid Bagnold) שהועלתה בדונמר ורהאוס שבלונדון. על הופעתה זו זכתה בפרס חוג מבקרי התיאטרון, ובפרס לורנס אוליבייה לשחקנית הטובה ביותר בשנת 2009. באותה שנה הופיעה טייזאק לצידה של הלן מירן במחזה "פדרה" בתיאטרון המלכותי הלאומי. טייזאק השתתפה בשני סרטים בבימויו של סטנלי קובריק: "2001: אודיסיאה בחלל" (1986) ו"תפוז מכני" (1971). עוד בקולנוע הופיעה בסרטים: "Ring of Spies"‏ (1964), "The Whisperers"‏ (1967), "A Touch of Love"‏ (1969), " The Legacy"‏ (1978), "The Quatermass Conclusion" ‏(1979), "Mr. Love"‏ (1985), "זקוף ת'אוזן" (1987), "The King's Whore"‏ (1990), "גברת דאלוויי" (1997), "צעירים יפים ומבריקים" (2003) ובשניים מסרטיו של וודי אלן "נקודת מפגש" (2005) ו"סקופ" (2006). עיקר פרסומה של טייזאק בא לה מהטלוויזיה. היא זכורה מגילום תפקידים ראשיים בהפקות טלוויזיוניות של ה-BBC. ב-1968 גילמה את ויניפרד, אחותו של סומס, בסדרת הדרמה המצליחה "ההגדה לבית פורסייט" על פי הרומנים של ג'ון גולסוורתי. הסדרה שודרה ברחבי העולם. טייזאק גילמה את המלכה אן בסדרה "הצ'רצ'ילים הראשונים", את בט בסדרת "הדודנית בט" עיבוד לרומן מאת אונורה דה בלזק, ואת אנטוניה אימו של הקיסר קלאודיוס בסדרה "אני, קלאודיוס". עוד גילמה ב-1987 את קלותילד ברדבורי-סקוט ב-"Nemesis" עיבוד לספר מאת אגאתה כריסטי. בשנות ה-90 של המאה העשרים השתתפה בסדרת הטלוויזיה "אינדיאנה ג'ונס הצעיר" בתפקיד מיס הלן סיימור, מורתו הקפדנית של אינדיאנה ג'ונס. בשנות האלפיים הופיעה פעמיים בתפקיד אורח בסדרה "רציחות במידסומר". ב-2011 החלה להשתתף באופרת הסבון "איסטאנדרס" בתפקיד לידיה סימונדס, אך באפריל 2011 נמסר שהיא עוזבת את הסדרה בגלל בריאות לקויה. ב-1970 הוענק לטייזאק תואר "קצין מסדר האימפריה הבריטית" (OBE) וב-2010 הוענק לה תואר "מפקד מסדר האימפריה הבריטית" (CBE) על תרומתה לתחום הדרמה. ב-1958 נישאה טייזאק למתמטיקאי אלאן סטיבנסון. לזוג נולד בן אחד, מתיו. טייזאק נפטרה ב-25 ביוני 2011 בביתה וכשמשפחתה לצידה. מרגרט טייזאק, במסד הנתונים הקולנועיים IMDb (באנגלית) מרגרט טייזאק, באתר AllMovie (באנגלית) מרגרט טייזאק, במסד הנתונים הקולנועיים KinoPoisk (ברוסית) מרגרט טייזאק, באתר Discogs (באנגלית) מרגרט טייזאק במסד הנתונים IBDB (באנגלית) מרגרט טייזאק, באתר "Find a Grave" (באנגלית) Bamigboye, Baz (27 ביוני 2011). "The Forsyte Saga star Margaret Tyzack dies aged 79". Daily Mail. Associated Newspapers. נבדק ב-27 ביוני 2011. {{cite news}}: (עזרה) Margaret Tyzack (Obituary), The Telegraph, 28 June 2011 Margaret Tyzack Biography (1931-2011) Bruce Weber "Margaret Tyzack, Award-Winning Actress, Dies at 79", New York Times, 27 June 2011 "Tennant's Shakespearean triumph". BBC News. BBC. 27 בינואר 2009. נבדק ב-12 במאי 2010. {{cite news}}: (עזרה) The London Gazette: (Supplement) no. 59282. p. 8. 31 December 2009 Woddis, Carole (27 ביוני 2011). "Margaret Tyzack obituary". The Guardian. Guardian Media Group. נבדק ב-3 ביולי 2011. {{cite news}}: (עזרה)